रायपुर 16 सितंबर 2018। 18 सितंबर को राजधानी में किसानों की एक बड़ी सभा होगी। 10 सितंबर से किसानों का बड़ा जत्था अलग-अलग जिलों से रायपुर की तरफ कूच किया है, जो 18 सितंबर को रायपुर पहुंचेगा। इस कार्यक्रम में राष्ट्रीय किसान परिषद के संरक्षक एवं मार्गदर्शक डॉ. प्रवीण तोगड़िया भी शिरकत करेंगे। वहीं किसान सभा में मध्यप्रदेश राष्ट्रीय मजदूर किसान मोर्चा राष्ट्रीय अध्यक्ष शिवकुमार शर्मा कक्काजी भी मौजूद रहेंगे। बस्तर, कांकेर, कोंडागांव, फरसगांव, कांकेर, चारामा, धमतरी, कुरूद एवं अभनपुर क्षेत्र के एक हजार किसान पदयात्रा करते हुए 18 सितंबर को दोपहर तक रायपुर आयेंगे।